გრიგოლ ჩიჯავაძე

გრიგოლ ჩიჯავაძე (დ. 14 ოქტომბერი, 1914, სოფ. ციხესულორი, ახლანდ. ვანის მუნიციპალიტეტი — გ. 1993) — ქართველი ინჟინერ-მშენებელი, სარწყავი სისტემებისა და წყალგაყვანილობის სპეციალისტი. საქართველოს დამსახურებული ინჟინერი (1966).

 ბიოგრაფია 
დაიბადა ქუთაისის მაზრის სოფელ ციხესულორში (ამჟამინდელი ვანის მუნიციპალიტეტი). 1941 წელს დაამთავრა კიროვის სახელობის საქართველოს ინდუსტრიული ინსტიტუტი. ინსტიტუტის დამთავრების შემდეგ, 1941-1980 წლებში მუშაობდა ხელმძღვანელ თანამდებობებზე საქართველოს სსრ წყალთა მეურნეობის სამშენებლო ობიექტებზე სოხუმში, ქუთაისსა და თბილისში. 1981 წლიდან მუშაობდა „მთავარსაქწყალმშენის“ სამმართველოს უფროსის მოადგილედ. საქართველოს სსრ-ში სარწყავი სისტემების მშენებლობის ინდუსტრიალიზაციისათვის სპეციალისტთა ჯგუფთან ერთად მიენიჭა საქართველოს სახელმწიფო პრემია.

 ჯილდოები 

 1971 — საქართველოს სახელმწიფო პრემია (სპეციალისტთა ჯგუფთან ერთად)
 1966 — საქართველოს დამსახურებული ინჟინერი
 საპატიო ნიშნის ორდენი
 შრომის წითელი დროშის ორდენი

ლიტერატურა 

 საქართველოს არქიტექტორთა და მშენებელთა ენციკლოპედია, გვ. 643-644, თბ., 2017.

კატეგორია:ქართველი ინჟინრები
კატეგორია:დაბადებული 1914
კატეგორია:გარდაცვლილი 1993
კატეგორია:დაბადებული 14 ოქტომბერი
კატეგორია:ვანის მუნიციპალიტეტში დაბადებულები
გრიგოლ
კატეგორია:საქართველოს ინდუსტრიული ინსტიტუტის კურსდამთავრებულები
კატეგორია:ქართველი ინჟინერ-მშენებლები
კატეგორია:საქართველოს სსრ-ის დამსახურებული ინჟინრები
კატეგორია:საქართველოს სახელმწიფო პრემიის ლაურეატები
კატეგორია:საპატიო ნიშნის ორდენის კავალრები
კატეგორია:შრომის წითელი დროშის ორდენის კავალრები